ตลาดหุ้นเอเชียพุ่งขึ้นเช้านี้จากแรงซื้อเก็งกำไร-คลายวิตก Brexit
ตลาดหุ้นเอเชียพุ่งขึ้นเช้านี้จากแรงซื้อเก็งกำไร-คลายวิตก Brexit
29 มิ.ย. 2559

ผู้สื่อข่าวรายงานว่า ตลาดหุ้นเอเชียดีดตัวขึ้นในช่วงเช้าวันนี้ เนื่องจากนักลงทุนเข้าช้อนซื้อเก็งกำไรหลังจากตลาดร่วงลงอย่างหนักก่อนหน้านี้ นอกจากนั้นยังได้รับแรงหนุนจากกระแสคาดการณ์ที่ว่า ธนาคารกลางทั่วโลกอาจเตรียมมาตรการเพื่อรองรับผลกระทบหลังจากอังกฤษตัดสินใจแยกตัวออกจากสหภาพยุโรป (Brexit)
โดยดัชนี MSCI Asia Pacific พุ่งขึ้น 1% สู่ระดับ 126.64 จุด เมื่อเวลาประมาณ 9.00 น.ตามเวลาโตเกียว  ดัชนี NIKKEI 225 ตลาดหุ้นญี่ปุ่นเปิดวันนี้ที่ 15,523.35 จุด เพิ่มขึ้น 200.21 จุด, ดัชนี SSE Composite ตลาดหุ้นจีนเปิดวันนี้ที่ 2,918.53 จุด เพิ่มขึ้น 5.97 จุด, ดัชนี HSI ตลาดหุ้นฮ่องกงเปิดวันนี้ที่ 20,217.07 จุด เพิ่มขึ้น 44.61 จุด, ดัชนี TAIEX ตลาดหุ้นไต้หวันเปิดวันนี้ที่ 8,530.37 จุด เพิ่มขึ้น 24.86 จุด
ขณะที่ดัชนี KOSPI ตลาดหุ้นเกาหลีใต้เปิดวันนี้ที่ 1,946.31 จุด เพิ่มขึ้น 10.09 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,769.06 จุด เพิ่มขึ้น 12.53 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,634.16 จุด เพิ่มขึ้น 0.12 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,715.40 จุด เพิ่มขึ้น 48.71 จุด